હિંદી સિનેમાનાં કસાયેલાં કલાકાર નંદિતા દાસ, કે.કે. મેનન, રઘુવીર યાદવ, પ્રદીપ કુલકર્ણી, સુજાતા મહેતા આ ફિલ્મમાં વિવિધ ભૂમિકા ભજવે છે. ફિલ્મનું નિર્માણ ‘જયંત ખત્રી ફિલ્મ ફાઉન્ડેશન’ના માધ્યમથી એમના પુત્ર, વરિષ્ઠ પત્રકાર કીર્તિ ખત્રીએ કર્યું છે. દિગ્દર્શન જાણીતા ફિલ્મકાર, નાટ્યલેખક પરેશ નાયકનું છે. પટકથા આલેખી છે જાણીતા લેખક વિનેશ અંતાણીએ, જ્યારે સંગીત છે વનરાજ ભાટિયાનું.